Etter utgivelsen av albumet i 1970, sluttet Tom Fogerty i bandet for å forsøke seg som soloartist. Etter at han forsvant, begynte nedturen for bandet, og det neste albumet, fra 1972, ble også deres siste studioalbum. Stu Cook og Doug Clifford var misfornøyde med at deres låter aldri kom med på noe album, så John Fogerty skrev kun tre sanger til , mens Cook og Clifford sto for resten. Fogerty mente denne «demokratiseringsprosessen» skulle utføres etter prinsippet om at låtskriverne sang sine egne låter, og han ville kun spille rytmegitar på de andres låter. Cook og Clifford mente dette ikke kunne gjennomføres, men Fogerty sto på sitt. Dette hadde en splittende effekt, da det oppsto flere uenigheter mellom Cook/Clifford og Fogerty.